钦定古今图书集成/理学汇编/学行典/第173卷 > 蔡凤翘
## 钦定古今图书集成/理学汇编/学行典/第173卷 > 蔡凤翘

按《汝宁府志》：“蔡凤翘，字显德，光山人。与王阳明先生
游，尝曰：‘知丈不如行寸’。阳明谓显德以笃行为宗。正
德庚午，举于乡，癸未判顺天府，乙酉，督修祠庙，奏神
路不当由太庙，廷杖禁刑部。二年赦之，出为平阳同
知。时大寇王英者，聚众数万人，屡败官军，全晋震动，
凤翘讨平之。部使上其功，上大嘉赏，厚赐金帛。会病”
甚，乞休，特进一阶，致仕焉。因讲道汝坟之上，著《性学
解》诸书。巡江西使景某者慕其名，迂道屏从徒请见之。出语人曰：“元定西山复见也。”为之建中州显德坊，
置第于万年县。甲辰，病卒，闾巷皆哭，邑令亲执其丧。